62005TJ0396_BG
Subject of the case
Диспозитив
Subject of the case
Предмет
–	По дело T-396/05 искане за отмяна, основано на член 230 ЕО, от една страна, на решението на Комисията за събиране на авансово платените суми в рамките на договора ѝ с жалбоподателя, и от друга страна, на решението на Комисията, с което тя иска от жалбоподателя да извърши прихващане на вземанията;
–	по дело T-397/05 искане за търсене на договорна отговорност, основано на член 238 ЕО, с цел осъждане на Комисията да плати остатъка от субсидията, предвидена в същия договор
Диспозитив
Диспозитив
1) По дело T-396/05 отхвърля жалбата като недопустима, доколкото тя е насочена срещу дебитно известие № 3240705638 и решението за събиране, съдържащо се в писмото на Комисията на Европейските общности от 30 август 2005 г.
2) По дело T-396/05 липсва основание за постановяване на съдебно решение по същество по искането за отмяна на решението на Комисията, съдържащо се в нейното писмо от 5 октомври 2005 г., с което тя иска от Architecture, microclimat, énergies douces — Europe et Sud SARL (ArchiMEDES) да извърши прихващане на техните насрещни вземания.
3) Отхвърля жалбата по дело T-397/05.
4) По дело T-397/05 осъжда ArchiMEDES да плати на Комисията сумата от 148 256,86 EUR заедно с лихвите за забава, изчислени въз основа на законния лихвен процент по френското право и до пълното изплащане на дълга, без да може този процент да надхвърли 5,5 % годишно.
5) По дело T-396/05 осъжда ArchiMEDES да понесе наред с направените от него съдебни разноски половината от направените от Комисията, включително и тези по обезпечителното производство по дело T‑396/05 R.
6) По дело T-397/05 осъжда ArchiMEDES да заплати съдебните разноски, включително и тези по обезпечителното производство по дело T‑397/05 R.